CELEX: 32017D1213
Language: bg
Date: 2017-07-04 00:00:00
Title: Решение за изпълнение (EС) 2017/1213 на Комисията от 4 юли 2017 година за създаване на консорциум за европейска научноизследователска инфраструктура за интегрирана структурна биология (Instruct-ERIC) (нотифицирано под номер С(2017) 4507)

6.7.2017   
            
            
               BG
            
            
               Официален вестник на Европейския съюз
            
            
               L 173/47
            
         РЕШЕНИЕ ЗА ИЗПЪЛНЕНИЕ (EС) 2017/1213 НА КОМИСИЯТА
   от 4 юли 2017 година
   за създаване на консорциум за европейска научноизследователска инфраструктура за интегрирана структурна биология (Instruct-ERIC)
   
      
         (нотифицирано под номер С(2017) 4507)
      
   
   (само текстовете на чешки, датски, английски, френски, италиански, нидерландски и португалски и словашки език са автентични)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 6, параграф 1, буква а) от него,
   като има предвид, че:
   
               (1)
            
            
               Белгия, Гърция, Дания, Европейската лаборатория по молекулярна биология (ЕЛМБ), Израел, Испания, Италия, Нидерландия, Обединеното кралство, Португалия, Словакия, Франция, Чешката република, Швеция и Европейската лаборатория по молекулярна биология (ЕЛМБ) поискаха от Комисията да създаде консорциум за европейска научноизследователска инфраструктура за интегрирана структурна биология (Instruct-ERIC). Гърция, Испания и Швеция и Европейската лаборатория по молекулярна биология оповестиха своето решение да участват в INSTRUCT-ERIC първоначално като наблюдатели. Те се договориха, че приемащата държава членка на Instruct-ERIC ще бъде Обединеното кралство.
            
         
               (2)
            
            
               Тъй като на 29 март 2017 г. Обединеното кралство изпрати уведомление за намерението си да напусне Съюза съгласно член 50 от Договора за Европейския съюз, Договорите ще престанат да се прилагат към Обединеното кралство, считано от датата на влизане в сила на споразумението за оттегляне, или при липса на такова, две години след нотификацията, освен ако Европейският съвет в съгласие с Обединеното кралство реши да удължи този срок. В резултат на това и без да се засягат разпоредбите на споразумението за оттегляне, настоящото решение се прилага само докато Обединеното кралство престане да бъде държава членка.
            
         
               (3)
            
            
               Ако Обединеното кралство престане да бъде държава членка и без да се засягат разпоредбите на евентуалното споразумение за оттегляне, седалището по устав на INSTRUCT ERIC ще бъде преместено на територията на държава членка или асоциирана държава в съответствие с член 8, параграф 1 от Регламент (ЕО) № 723/2009.
            
         
               (4)
            
            
               В съответствие с член 5, параграф 2 от Регламент (ЕО) № 723/2009 Комисията извърши оценка на заявлението и заключи, че то отговаря на изискванията, установени в посочения регламент.
            
         
               (5)
            
            
               Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
            
         ПРИЕ НАСТОЯЩОТО РЕШЕНИЕ:
   Член 1
   1.   Създава се консорциум за европейска научноизследователска инфраструктура за интегрирана структурна биология, наречен „Instruct-ERIC“.
   2.   Съществените елементи от устава на Instruct-ERIC са определени в приложението.
   Член 2
   Адресати на настоящото решение са Кралство Белгия, Кралство Дания, Държавата Израел, Италианската република, Кралство Нидерландия, Обединено кралство Великобритания и Северна Ирландия, Португалската република, Словашката република, Френската република и Чешката република.
   
      Съставено в Брюксел на 4 юли 2017 година.
      
         
            За Комисията
         
         Carlos MOEDAS
         
            Член на Комисията
         
      
   
   
      (1)  ОВ L 206, 8.8.2009 г., стр. 1.
   
      ПРИЛОЖЕНИЕ
      
         СЪЩЕСТВЕНИ ЕЛЕМЕНТИ ОТ УСТАВА НА INSTRUCT-ERIC
      
      
         В следните членове и параграфи от устава на INSTRUCT-ERIC се предвиждат съществените елементи в съответствие с член 6, параграф 3 от Регламент (ЕО) № 723/2009
      1.   Цели и дейности
      (член 4 от устава на Instruct-ERIC)
      
               
                  1.
               
               
                  Целта на Instruct-ERIC е да се създаде и експлоатира разпределена общоевропейска научноизследователска инфраструктура, наречена Instruct, и по-специално:
                  
                              а)
                           
                           
                              да се улесни развитието на интегрирана структурна и клетъчна биология;
                           
                        
                              б)
                           
                           
                              да се осигури управляван достъп до първокласни европейски съоръжения и специализиран експертен опит в областта на структурната биология;
                           
                        
                              в)
                           
                           
                              да се развиват допълнително технологиите на Instruct; както и
                           
                        
                              г)
                           
                           
                              да се осигури обучение по техники за интегриране в областта на структурната биология.
                           
                        
            
               
                  2.
               
               
                  За тази цел Instruct-ERIC предприема и координира различни дейности, сред които:
                  
                              а)
                           
                           
                              предлаганите от центровете на Instruct дейности, като например предоставяне на инфраструктура на общността на ползвателите на структурната биология и други дейности на Instruct, свързани с обучение, изграждане на мрежи от контакти и разпространение на резултати;
                           
                        
                              б)
                           
                           
                              създаването и експлоатацията на координационния център на Instruct, който изпълнява централна координираща роля за всички дейности на Instruct чрез центровете на Instruct;
                           
                        
                              в)
                           
                           
                              осигуряването на достъп до инфраструктура за структурна биология в центровете на Instruct посредством интернет портала на Instruct, който включва партньорска проверка и изготвяне на график за достъп, запазен за ползвателите на Instruct чрез център на Instruct;
                           
                        
                              г)
                           
                           
                              координацията от страна на координационния център на Instruct на курсове и семинари за обучение относно техники и методи от значение за структурната клетъчна биология, като по този начин се позволява разпространение на експертен опит и се стимулира обменът и съвместното развитие с промишлеността;
                           
                        
                              д)
                           
                           
                              координацията от страна на координационния център на Instruct на съвместни програми между центровете на Instruct в подкрепа на нови технически и технологични подходи, позволяващи по-добра интеграция на технологиите в областта на структурната биология;
                           
                        
                              е)
                           
                           
                              координацията на програми с дружества, разработващи иновативни технологии в областта на структурната биология, което позволява ефективното им внедряване от центровете на Instruct и съответно осигуряването на достъп за академичните и индустриалните изследователи в Европа до тях;
                           
                        
                              ж)
                           
                           
                              сближаването на общностите в областта на структурната и клетъчната биология и биологията на системите чрез координация на съвместни действия, включително срещи, конференции и семинари;
                           
                        
                              з)
                           
                           
                              всякакви други свързани действия, които спомагат за укрепване на научноизследователската дейност в рамките на Европейското научноизследователско пространство.
                           
                        
            
               
                  3.
               
               
                  Instruct-ERIC се изгражда и експлоатира с нестопанска цел с оглед по-нататъшното насърчаване на иновациите и обмен на знания и технологии. Могат да се извършват ограничени икономически дейности, при условие че те са тясно свързани с основната мисия на консорциума и не застрашават нейното реализиране.
               
            2.   Учредяване на Instruct-ERIC
      (член 2 от устава на Instruct-ERIC)
      
               
                  1.
               
               
                  Създава се европейска научноизследователска инфраструктура, която носи наименованието „Интегрирана структурна биология“, наричана по-долу „Instruct“.
               
            
               
                  2.
               
               
                  Instruct съществува под юридическата форма на консорциум за европейска научноизследователска инфраструктура (ERIC), учреден съгласно разпоредбите на Регламент (ЕО) № 723/2009 относно ERIC, изменен с Регламент (ЕС) № 1261/2013 на Съвета (1), и носи наименованието „Instruct-ERIC“.
               
            3.   Седалище
      (член 3 от устава на Instruct-ERIC)
      Седалището по устав на Instruct-ERIC е в Оксфорд, Обединено кралство.4.   Срок на действие
      (член 29 от устава на Instruct-ERIC)
      Instruct-ERIC се образува за неопределен срок. Той може да бъде ликвидиран в съответствие с член 30.5.   Ликвидация
      (член 30 от устава на Instruct-ERIC)
      
               
                  1.
               
               
                  Ликвидацията на Instruct-ERIC се извършва след решение на Съвета в съответствие с член 13.
               
            
               
                  2.
               
               
                  Instruct-ERIC уведомява Европейската комисия за решението за ликвидация на Instruct-ERIC без необосновано забавяне и при всички случаи в срок от десет дни след приемане на решението за ликвидация на Instruct-ERIC и отново след приключването на процедурата по прекратяване на дейността на Instruct-ERIC.
               
            
               
                  3.
               
               
                  Салдото от активите след изплащане на дълговете на Instruct-ERIC се разпределя между членовете пропорционално на натрупаните им годишни парични вноски за Instruct-ERIC. Салдото на пасивите след ликвидацията, включително активите на Instruct-ERIC, се разпределя между членовете пропорционално на натрупаните им годишни парични вноски за Instruct-ERIC, като не се превишава размерът на годишните вноски.
               
            
               
                  4.
               
               
                  Instruct-ERIC престава да съществува в деня, в който Европейската комисия публикува съответното известие в Официален вестник на Европейския съюз.
                  
               
            6.   Отговорност
      (член 21 от устава на Instruct-ERIC)
      
               
                  1.
               
               
                  Instruct-ERIC носи отговорност за дълговете си.
               
            
               
                  2.
               
               
                  Членовете не са солидарно отговорни за дълговете на Instruct-ERIC.
               
            
               
                  3.
               
               
                  Финансовата отговорност на всеки член за дълговете и задълженията на Instruct-ERIC се ограничава до съответните им вноски, предоставени на Instruct-ERIC, както е определено в приложение 2.
               
            
               
                  4.
               
               
                  Instruct-ERIC сключва застраховки, подходящи за покриване на рисковете, свързани със създаването и функционирането на Instruct-ERIC.
               
            7.   Политика за достъпа
      (член 25 от устава на Instruct-ERIC)
      
               
                  1.
               
               
                  Всеки член, който е приемаща държава на един или повече центрове на Instruct, осигурява достъп на успешния кандидат или кандидати до инфраструктурата съгласно одобрената процедура за достъп. Всеки център на Instruct определя каква част от неговия инфраструктурен капацитет следва да се предостави за проекти с одобрен от Instruct достъп. Одобрението на предложения за достъп до Instruct-ERIC се предоставя от комитета относно достъпа въз основа на международен експертен преглед, при който върховите научни постижения се поставят на първо място и също така се взема предвид техническата и оперативната осъществимост.
               
            
               
                  2.
               
               
                  Предоставянето на услуги за достъп се следи от директора, който взема под внимание:
                  
                              а)
                           
                           
                              научния преглед (партньорскта проверка) на проекта;
                           
                        
                              б)
                           
                           
                              логистичната оценка, извършена от участващия център или центровете на Instruct, по отношение на техническата осъществимост на проекта, очакваната продължителност и графика на дейностите в центъра; както и
                           
                        
                              в)
                           
                           
                              осигурените ресурси, парични и непарични, от центъра на Instruct и координационния център на Instruct в подкрепа на искания достъп, по-специално капацитета за достъп до инфраструктурата Instruct в запитания център на Instruct, както и достатъчни средства за централен достъп, които се управляват от координационния център на Instruct.
                           
                        
            
               
                  3.
               
               
                  Instruct-ERIC приема предложения от всеки ползвател за достъп до инфраструктурата на Instruct-ERIC.
               
            
               
                  4.
               
               
                  Instruct-ERIC осигурява свободен достъп за изследователи от институции в членовете, включително достъп до данни, инструменти и услуги, предлагани от центровете на Instruct. Ползвателите от членуващи в Instruct-ERIC държави или организации имат право да кандидатстват за финансиран от Instruct-ERIC достъп до инфраструктура, курсове за обучение, семинари, участие в конференции или други дейности, които се предлагат и подкрепят от Instruct-ERIC. Достъпът до данни и инструменти се урежда съгласно политиките на Instruct-ERIC за управление на данни и за биологичните вещества, а в случай на съвместна дейност — съгласно споразумение между всички ползватели, както е определено в член 27.
               
            
               
                  5.
               
               
                  Ползватели от държави или организации, които не членуват в Instruct-ERIC, могат да кандидатстват за достъп посредством системата за предложения. Начислява се академична такса за достъп за академични или предконкурентни научни изследвания. Академични такси могат да се начисляват и на нетърговски ползватели, които отправят искане за достъп чрез междуправителствена организация и не са разположени в някоя от държавите — членки на Instruct-ERIC.
               
            
               
                  6.
               
               
                  На ползватели, които отправят искане за достъп до инфраструктурата на Instruct с цел патентни научни изследвания, се начислява търговска такса за достъп. В този случай получените от достъпа данни принадлежат на ползвателя и той не е длъжен да ги разкрие или публикува.
               
            
               
                  7.
               
               
                  Членовете винаги се ползват с приоритет по отношение на достъпа.
               
            
               
                  8.
               
               
                  Ползвателите на инфраструктурата на Instruct с цел непатентни научни изследвания се съгласяват да публикуват получените от достъпа данни и да ги оповестят публично.
               
            8.   Независим научен консултативен съвет (ННКС)
      (член 17 от устава на Instruct-ERIC)
      
               
                  1.
               
               
                  ННКС се създава с цел да консултира съвета по всякакви научни и стратегически въпроси от значение за Instruct-ERIC. ННКС извършва преглед на работата на центровете на Instruct, за да представи на съвета на Instruct препоръки за одобряване или закриване на научноизследователски съоръжения като центрове на Instruct, както и съвети относно напредъка и бъдещите стратегически и научни цели, потребности и възможности, като отчита глобалния контекст.
               
            
               
                  2.
               
               
                  ННКС е съставен от най-малко пет и най-много осем научни и технически експерти, назначени от съвета. ННКС избира председател с обикновено мнозинство измежду своите членове. Мандатът на назначения председател автоматично се удължава, така че той/тя да може да изпълни функцията си на председател. Членовете на ННКС не участват пряко в управлението на Instruct-ERIC и обикновено са експерти от държави извън Европа. Членовете на ННКС могат да бъдат предлагани на съвета от директора. Всички потенциални конфликти на интереси следва да бъдат декларирани преди съветът да разгледа предложенията. Членовете на ННКС се назначават за тригодишен мандат, който може да бъде удължен еднократно с една до три години. Членовете на ННКС са длъжни да подпишат споразумение за неразкриване на информация не по-късно от тридесет дни след номинацията им или преди обмена на поверителна информация, в зависимост коя от двете дати е по-ранна.
               
            
               
                  3.
               
               
                  ННКС провежда заседания поне веднъж годишно, за да оцени цялостния научен и стратегически напредък, осъществен от Instruct-ERIC, спрямо неговата научна визия и други предизвикателства.
               
            
               
                  4.
               
               
                  Instruct-ERIC възстановява на членовете на ННКС разумни пътни разноски и разходи за настаняване по указания на съвета на консорциума.
               
            9.   Политика за разпространение на резултати
      (член 26 от устава на Instruct-ERIC)
      
               
                  1.
               
               
                  Instruct-ERIC подпомага научните изследвания и като правило следва да насърчава максимално свободен достъп до данните от изследванията. Независимо от този принцип Instruct-ERIC насърчава висококачествените научни изследвания и подкрепя културата на възприемане на най-добрите практики посредством обучение.
               
            
               
                  2.
               
               
                  Instruct-ERIC като правило насърчава изследователите да осигуряват публичност на резултатите от своите научни изследвания и съответно изисква от всички ползватели да посочват Instruct-ERIC.
               
            
               
                  3.
               
               
                  Политиката на разпространение на резултатите описва различните целеви групи и Instruct-ERIC използва различни средства за достигане до целевите групи, като интернет портали, бюлетин, семинари, конференции, статии в списания, ежедневници и социални медии.
               
            
               
                  4.
               
               
                  В публикациите в резултат на подкрепени от Instruct-ERIC дейности се отчита подкрепата от страна на персонала и използването на оборудването за провеждане на опити на Instruct-ERIC.
               
            10.   Политики за управление на данни, за интелектуална собственост и за биологични вещества
      (член 27 от устава на Instruct-ERIC)
      
               
                  1.
               
               
                  Като правило се дава предимство на принципите на отворения код и свободния достъп.
               
            
               
                  2.
               
               
                  Всички данни, генерирани от дейностите на Instruct-ERIC, следва на първо място да останат собственост на създалия ги учен или институцията, в която той/тя работи. Като се отчитат предварително поети задължения, включително към различни учреждения, агенции за отпускане на безвъзмездни средства или други трети страни, ползвателите на инфраструктурата Instruct могат да изискват сключването на споразумения за права върху интелектуална собственост преди започване на дейността. Защитата на интелектуалната собственост на ползвателите е изцяло отговорност на ползвателите.
               
            
               
                  3.
               
               
                  Когато се предоставя достъп до инфраструктурата на Instruct-ERIC за съвместни проекти, преди започване на дейността ползвателите се договарят експерименталните данни или материали да бъдат обект на съвместна собственост. Защитата на съвместната интелектуална собственост на всички ползватели при съвместната дейност е отговорност на самите ползватели.
               
            
               
                  4.
               
               
                  Instruct-ERIC осигурява насоки (под формата на своите политики за управление на данните и за биологичните вещества) за ползвателите на инфраструктурата на Instruct-ERIC, за да се гарантира, че научните изследвания с използване на материали, достъп до които е получен чрез Instruct-ERIC, се предприемат в контекста на рамка, съгласно която се признават правата на собствениците на данни и неприкосновеността на личния живот на физическите лица, доколкото тя е приложима в съответствие със законовите и подзаконовите актове на приемащата държава, като собствеността върху данните и инструментите, създадени в резултат на дейността на Instruct-ERIC, трябва ясно да бъде определена.
               
            11.   Политика относно заетостта
      (член 28 от устава на Instruct-ERIC)
      
               
                  1.
               
               
                  Instruct-ERIC може да наема персонал, който се назначава и освобождава от длъжност от директора.
               
            
               
                  2.
               
               
                  Съветът на консорциума одобрява щатното разписание, изготвено от директора, при одобряването на работния план.
               
            
               
                  3.
               
               
                  Директорът предварително предоставя информация на съвета относно свободните работни места и щатното разписание. Съветът взема решение за кои длъжности е необходимо да одобри подбраните кандидати.
               
            
               
                  4.
               
               
                  Процедурите за подбор на персонал за Instruct-ERIC са прозрачни и недискриминационни и при тях се съблюдават равните възможности за работа и утвърдителните действия в съответствие с приложимото трудово право. Когато се предлагат трудови договори, те следват националното законодателство на държавата, на чиято територия работи персоналът.
               
            12.   Политика относно обществените поръчки
      (член 24, параграф 1 от устава на Instruct-ERIC)
      Съветът на консорциума одобрява подробни правила за процедурите и критериите по отношение на обществените поръчки, които Instruct-ERIC е задължен да спазва. Тази политика относно обществените поръчки съблюдава принципите за прозрачност, пропорционалност, взаимно признаване, равно третиране и недискриминация.
      
         (1)  Регламент (ЕС) № 1261/2013 на Съвета от 2 декември 2013 година за изменение на Регламент (ЕО) № 723/2009 относно правната рамка на Общността за Консорциум за европейска научноизследователска инфраструктура (ERIC) (ОВ L 326, 6.12.2013 г., стр. 1).